కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బాలికా విద్యకు భరోసా.. నిధుల కోసం ప్రియమణి 'పరుగు'
దేశవ్యాప్తంగా యుక్తవయసు వచ్చేనాటికి ఏటా 2.3 కోట్ల మంది బాలికలు పాఠశాల విద్యకు దూరమవుతున్నారు. పాఠశాలల్లో సరైన టాయిలెట్ సదుపాయాలు లేకపోవడం వల్లే డ్రాప్ అవుట్స్ సంఖ్య పెరుగుతోంది.
Samayam Telugu | Updated:
Mar 23, 2019, 05:49PM IST
బాలికా విద్యకు భరోసా.. నిధుల కోసం ప్రియమణి 'పరుగు'
హైలైట్స్
నిధుల సేకరణకు మే 19న '10 కె మారథాన్' నిర్వహణ
'స్టే ఎట్ స్కూల్' క్యాంపెయిన్‌లో భాగంగా కార్యక్రమానికి శ్రీకారం
'హ్యాబిటెట్ ఫర్ హ్యుమానిటీ ఇండియా' అనే స్వచ్ఛంద సంస్థ సహకారంతో నిర్వహించనున్న ప్రియమణి
బాలికల విద్య, పారిశుద్ధ్యం కోసం అవసరమైన నిధుల సేకరణకు సినీనటి ప్రియమణి 'మారథాన్' కార్యక్రమానికి శ్రీకారం చుట్టారు. 'హ్యాబిటెట్ ఫర్ హ్యుమానిటీ ఇండియా' అనే స్వచ్ఛంద సంస్థ సహకారంతో 'టీసీఎస్ వరల్డ్ 10 కె మారథాన్' పేరుతో ఆమె మే 19న బెంగళూరులో '10 కె' పరుగును నిర్వహించనున్నారు. 'స్టే ఎట్ స్కూల్' క్యాంపెయిన్‌లో భాగంగా ఈ కార్యక్రమాన్ని చేపట్టారు. దీనిద్వారా బాలికల్లో నెలసరి సమయంలో సురక్షిత పారిశుద్ధ్యం, పరిశుభ్రతపై అవగాహన కల్పించనున్నారు.
ఈ కార్యక్రమం గురించి ప్రియమణి మాట్లాడుతూ.. పాఠశాలల్లో టాయిలెట్లు లేకపోవడం, నెలసరి సమయంలో పాటించాల్సిన పారిశుద్ధ్యంపై సరైన అవగాహన లేకపోవడం వల్ల పాఠశాల విద్యకు దూరమవుతున్న విద్యార్థినుల సంఖ్య క్రమంగా పెరుగుతుందని అన్నారు. పాఠశాలల్లో సరైన టాయిటెల్ వసతులు లేకపోడం చాలా బాధకరమైన విషయం. ముఖ్యంగా నెలసరి సమయంలో విద్యార్థినులు అనేక ఇబ్బందులకు గురవుతున్నారు. దీనికితోడు నెలసరి సమయంలో పరిశుభ్రతపై సరైన అవగాహన లేకపోవడం వారి ఆరోగ్యంపై ప్రతికూల ప్రభావం చూపుతోంది. దీనివల్ల చాలా మంది విద్యార్థినులు పాఠశాల విద్యకు దూరమవుతున్నారన్నారు.
బాధ్యతాయుతమైన పౌరురాలిగా.. అంతకు మించి ఓ మహిళగా.. ఈ విషయంలో అవగాహన కల్పించడం బాధ్యతగా భావించినట్లు ప్రియమణి స్పష్టం చేశారు. ఈ మారథాన్‌లో పాల్గొనడం ద్వారా బాలికలు పాఠశాలల్లో ఉండేలా చూడటానికి తనవంతు సాయంగా ముందుకెళ్తున్నట్లు తెలిపారు.
దేశవ్యాప్తంగా యుక్తవయసు వచ్చేనాటికి ప్రతి ఏడాది 2.3 కోట్ల మంది బాలికలు పాఠశాల విద్యకు దూరమవుతున్నారని ఈ కార్యక్రమానికి శ్రీకారం చుట్టిన హ్యాబిటెట్ ఫర్ హ్యుమానిటీ ఇండియా సంస్థ మేనేజింగ్ డైరెక్టర్ రాజన్ శామ్యూల్ అన్నారు.
పాఠశాలల్లో సరైన టాయిలెట్ సదుపాయాలు లేకపోవడం వల్లే డ్రాప్ అవుట్స్ సంఖ్య పెరుగుతోందని.. దీనిపై అవగాహన తేవడమే లక్ష్యంగా పెట్టుకున్నామని, ఇందుకోసం మరింత ప్రజల మద్దతును కోరుతున్నట్లు ఇండో-ఏసియన్ న్యూస్ సర్వీస్ (ఐఎఎన్‌ఎస్) ఒక ప్రకటనలో పేర్కొంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.